Document ID: /roh_data/filtered/Bilingualer_Corpus_interleaved-it-rm.jsonl.gz/1546

This is a text translated from Italian to Rumantsch Grischun.
Nuova veste per il sito internet del Cantone dei Grigioni

Il Cantone dei Grigioni ha dato una nuova struttura al proprio sito web, che è stato uniformato. In una prima fase, alla fine di febbraio è stato attivato il portale www.gr.ch. Su questa piattaforma di facile utilizzo, la popolazione ha a disposizione un'interessante offerta di informazioni.

Oltre al portale principale

www.gr.ch

, sono stati rivisti anche i siti web della Cancelleria dello Stato e dei cinque dipartimenti. Il design moderno e l'accesso standardizzato e semplificato alle informazioni e ai servizi del Cantone consentono ora una navigazione piacevole. In una seconda fase, entro metà anno verranno adeguati e collegati a tappe con la nuova piattaforma anche i siti internet degli oltre 30 uffici e servizi.

Accesso uniformato

La nuova piattaforma internet comune porta con sé diversi miglioramenti rispetto alla soluzione precedente. Finora i siti internet dei singoli dipartimenti e servizi erano strutturati in maniera differente tra loro. I dipartimenti e i servizi pubblicano invece ora le loro informazioni in rubriche unitarie. Il nuovo indice di ricerca per parole chiave, che in futuro riunirà le informazioni dell'intera Amministrazione cantonale, offre un accesso semplice. Appena tutti i servizi avranno trasferito i loro siti internet, per i cittadini verrà inoltre attivata una pagina iniziale separata, con un elenco di parole chiave ordinate per categorie. Questo catalogo di temi e di servizi si baserà sugli standard tecnici della strategia di e-government Svizzera.

Base per un'ulteriore estensione dei servizi offerti

In considerazione dell'elevata densità di informazioni e della complessità delle diverse applicazioni utilizzate sui siti web dell'Amministrazione, il Cantone ha optato per una procedura a tappe nel passaggio alla nuova soluzione internet. Entro metà anno, tutti i servizi dovranno aver trasferito le loro pagine internet sulla nuova piattaforma. Le applicazioni complesse verranno sostituite entro la fine dell'anno. L'hosting della nuova piattaforma unitaria, gestita con Microsoft Office Share Point Server 2007, è stata assunta dall'Ufficio d'informatica. Ciò permette ai dipartimenti e ai servizi di adeguare e aggiornare autonomamente le pagine. Il nuovo sistema crea inoltre il presupposto che permetterà in futuro al Cantone di sviluppare nuove offerte di e-government, come ad esempio procedure di autorizzazione e procedure di pagamento.

Accesso senza barriere: in parte già realtà

La nuova soluzione internet soddisfa in parte le condizioni dell'assenza di barriere per utenti internet disabili. Nella fase finale di sviluppo, l'offerta online, conformemente alla legge sui disabili, deve poter essere sfruttata senza barriere anche dalle persone portatrici di handicap. L'assenza di barriere del portale viene verificata dall'organizzazione "Accesso per tutti".

Organo: Cancelleria dello Stato dei Grigioni

Fonte: it Cancelleria dello Stato dei Grigioni

03.03.2009
Nov vestgì per las paginas d'internet dal chantun Grischun

Il chantun Grischun ha concepì da nov ed unifitgà sias paginas d'internet. En in emprim pass è il portal www.gr.ch vegnì mess sin la rait la fin da favrer. La plattafurma survesaivla metta a disposiziun a las burgaisas ed als burgais ina purschida attractiva d'infurmaziuns.

Ultra dal portal d'entrada da www.gr.ch sa laschan trair a niz en lur nov vestgì er las paginas d'internet da la chanzlia chantunala e dals tschintg departaments. In design modern sco er in access standardisà e simplifitgà a las infurmaziuns ed a las prestaziuns da servetsch dal chantun porschan in nov divertiment da navigaziun. En ina segunda fasa duain - fin mez da l'onn - er las paginas dals passa 30 singuls posts da servetsch vegnir adattadas e vegnir colliadas en etappas cun la nova plattafurma.

Unifitgà l'access

La nova plattafurma d'internet communabla porta differentas meglieraziuns en cumparegliaziun cun las paginas da fin ussa. Fin ussa avevan las paginas d'internet dals singuls departaments e posts da servetsch differentas concepziuns. Ussa publitgeschan ils departaments ed ils posts da servetsch lur infurmaziuns en rubricas unitaras. In access facil porscha il nov index da chavazzins. En l'avegnir cuntegna quest index links ad infurmaziuns da l'entira administraziun. Uschespert che tut ils posts da servetsch han migrà lur paginas d'internet, vegn plinavant messa a disposiziun a las burgaisas ed als burgais ina pagina d'access separada cun in catalog da chavazzins ch'è ordinà tenor dumondas che resultan da la vita da mintgadi. Quest catalog da temas e da servetschs sa basa sin ils standards tecnics da la strategia dad egovernment da la Svizra.

Basa per extender las prestaziuns da servetsch

Il chantun è sa decidì da proceder pass per pass, midond al nov vestgì d'internet, e quai en vista a la gronda spessezza d'infurmaziuns sco er a la cumplexitad da las differentas applicaziuns sin las paginas d'internet da l'administraziun. Fin mez da l'onn duain tut ils posts da servetsch avair migrà lur paginas d'internet sin la nova plattafurma. Applicaziuns cumplexas vegnan remplazzadas fin la fin da l'onn. Il hosting da la nova plattafurma unitara, che vegn administrada sin basa da Microsoft Office Share Point Server 2007, è vegnì surpiglià da l'uffizi d'informatica. Uschia pon ils departaments ed ils posts da servetsch er adattar ed actualisar sezs las paginas. Il nov sistem stgaffescha ultra da quai las premissas per ch'il chantun possia sviluppar en l'avegnir novas purschidas dad egovernment, sco per exempel proceduras da permissiun e da pajament.

Paginas d'internet senza barrieras: per part gia realitad

Il nov vestgì da las paginas d'internet ademplescha per part las premissas per paginas d'internet senza barrieras per utilisadras e per utilisaders cun impediments. En la versiun finala duai la purschida d'internet pudair vegnir duvrada - en accordanza cun la lescha davart l'egualitad dals impedids - cumplainamain er d'umans cun impediments. L'organisaziun "Access per tuts" controllescha ch'il portal n'haja naginas barrieras.

Gremi: chanzlia chantunala dal Grischun

Funtauna: rg chanzlia chantunala dal Grischun

03.03.2009